alexandrainst/scandi-wiki huggingface dataset:
Isabelle Fuhrman

Isabelle Fuhrman (født 25. februar 1997) er en amerikansk skuespillerinne.

Karriere 
Allerede ti år gammel fikk Fuhrman sin første filmrolle, da hun spilte mot Dakota Fanning i Hounddog (2007). To år senere fikk hun et gjennombrudd da hun spilte hovedrollen i filmen Orphan (2009), hvor hun spiller en mystisk jente som blir adoptert av et ektepar som nettopp har mistet en ufødt datter. Thrilleren spilte inn 76 millioner dollar på verdensbasis. I 2011 har hun vært å se i lavbudsjettskomedien Salvation Boulevard, som har skuespillere som Jennifer Connelly, Marisa Tomei, Pierce Brosnan, Ed Harris og Greg Kinnear på rollelisten. Denne filmen ble ikke noen hit, og ble heller aldri vist på norske kinoer.

I 2012 spilte hun Clove, en av deltagerne i The Hunger Games.. Dette var første gang hun spilte i en høybudsjettsfilm. Filmen er basert på ungdomsromanen Dødslekene av Suzanne Collins. I 2013 spilte hun mot Jaden og Will Smith, samt norske Kristofer Hivju i After Earth.

I 2014 spilte hun hovedrollen i dramafilmen Dear Eleanor, hvor også Liana Liberato, Joel Courtney, Jessica Alba og Luke Wilson er med.

Filmografi 
 Extra Credit and Arthur Darks (????) .... Cady Fulson
 Hellbent (2016) .... Danni Frost
 One Night (2015) .... Bea
 Cell (2015) .... Alice Maxwell
 Dear Eleanor (2015) .... Max the Wax
 Masters of Sex (2015) .... Tessa Johnson (1 episode)
 The Snow Queen 2 (2014) .... Afilda (engelsk stemme)
 All the Wilderness (2014) .... Val
 Adventure Time with Finn & Jake (2013) .... Shoko (1 episode)
 After Earth (2013) .... Rayna (ukredittert)
 The Between (2013) .... Michelle
 Sammy's Avonturen 2 (2012) .... Shelly
 The Hunger Games (2012) .... Clove
 Møte på valmueåsen (2011) .... Sora Matsuzaki (engelsk stemme)
 Salvation Boulevard (2011) .... Angie Vanderveer
 The Whole Truth (2011) .... Lyric Byrne (1 episode)
 Sammy's avonturen: De geheime doorgang (2010) .... Hatchling Shelly (stemme)
 Pleading Guilty (2010) (TV) .... Carrie
 The Cleveland Show (2009) .... Girl (stemme)
 Children of the Corn (2009) (TV) .... Additional voices (stemme)
 Orphan (2009) .... Esther
 Ghost Whisperer (2008) .... Gretchen Dennis (1 episode)
 Hounddog (2007) .... Grasshopper
 Band Rehearsal (2007) .... Lucy
 Justice (2006) .... Grace O'Neil (1 episode)

Referanser

Eksterne lenker 
 

Skuespillere fra USA
Fødsler i 1997
Partido Social Democrata

Partido Social Democrata (PSD) er et sentrum-høyre-orientert, liberal-konservativt politisk parti i Portugal.

Historie 
Partiet ble stiftet i 1974, to uker etter nellikrevolusjonen. I 1979 allierte partiet seg med andre høyreorienterte partier for å danne det senere nedlagte Demokratisk Allianse. Partiet vant det portugisiske parlamentsvalget i både 1979 og i 1985. Partiets daværende leder Anìbal Cavaco Silva var statsminister i ti år da store økonomiske reformer ble gjennomført i landet. Da han trakk seg i 1995 tapte PSD det årets parlamentsvalg.  I 2002 vant José Manuel Durão Barroso tilbake embetet for PSD og tjenestegjorde som statsminister fram til 2005. 

Selv om partiet bruker det sosialdemokratiske navnet, plasserer de seg på høyresiden. PSD er medlem av Det europeiske folkeparti. Dette skyldes at partiet dreide seg mot høyre med politiske og økonomiske reformer på 80-tallet.

Eksterne lenker 
 

Politiske partier i Portugal
Vett & Viten

Vett & Viten er et norsk forlag etablert i 1987. Det utgir lærebøker innen en rekke fagområder for videregående skoles yrkesfaglige linjer, teknisk fagskole og høgskoler/universitet, fagbøker innen petroleumstekniske fagområder  og 
fotturguider for rekke bynære områder i Sør-Norge.

Innen datafag var forlaget i en periode norsk hoveddistributør for dataforlag i USA og Storbritannia og utgiver av norske utgaver av en rekke brukerbøker fra bl.a. Microsoft Press og Adobe.

Norske forlag
Forlag etablert i 1987
Lateralmerke

Et lateralmerke, eller sideavmerke, er et sjømerke som markerer hvor skipsleia går i trangt og urent farvann. De er enten grønne eller røde, og har henholdsvis spiss og flat topp. I et sjøkart er styrbordmerkene (grønn) tegnet fylt svarte med en spiss på toppen, mens babordmerkene (rød) er tegnet hvite med en tynn svart ramme rundt som viser formen, og med flat topp. 

Lateralmerkene er plassert på hver side av skipsleia. Systemet ble innført i Norge fra Lista til svenskegrensen i 1980, og fra Lista til Grense-Jakobselv i 1981. 
           
Fargene angir på hvilken side av merket skipet skal passere. Skip bør passere til babord for de grønne merkene, og til styrbord for de røde. Huskeregel kan være «Med leia grønn lanterne mot grønn stake, rød lanterne mot rød stake»  Når skipet seiler mot leias hovedretning blir det motsatt. I Norge går hovedledene i hovedsak nordover, og inn i fjorder og mot havner. Leias retning er alltid markert i sjøkartet. 

Et lateralmerke markerer ikke et skjær, men en grunne. Dette vil si at en vanlig fritidsbåt ofte kan passere på «feil» side av et merke, uten å grunnstøtte.

Merkene som lages både i glassfiber og metall. Begge merkene er sylindriske av utseende og er alltid flytende med feste i sjøbunnen. Merkene kan også ha lys på toppen (se i sjøkartet) og er gjerne utstyrt med refleks.

Referanser 

                                            
Sjømerker
Gamle Dyrskartunnel

Høyeste punkt på fjellovergangen fra østlandet til vestlandet over Haukelifjell ligger ved Dyrskar, cirka 1160 moh. Her i Dyrskar kan man se tre årganger av ferdselsveier over fjellet.

Historie
Den eldste av disse tre trasèene inneholder en av de eldste tunneler i Norge.
Veien åpnet i 1886 uten tunnelen, men den ble påbegynt like etterpå og åpnet i 1900. Tunnelen er cirka 60 meter lang, for en stor del hugget ut i fjellet, men med hvelving i naturstein i den søndre enden. Den ble bygget for å forbedre forholdene vinterstid på grunn av mye snø og stor rasfare.
Den ligger i skråningen ovenfor dagens tunnel, Haukelitunnelen, som tar trafikantene under hele Dyrskar.

Tunnelen ble bare brukt i 19 år, for i 1919 ble veien lagt om til andre siden av skaret. Traséen fra 1919 ble igjen lagt om i 300m lengde da tunnelen ble bygget på 60-tallet, da denne krysset veitraséen der betong-kulverten er.

Dagens vei
I 1968 åpnet dagens E134 trasé. Denne ble bygget som helårsvei og går på forhøyninger i terrenget store deler av veien over vidda for å minske snøproblemene. Forbi Dyrskar går E134 i Haukelitunnelen som passerer nesten direkte under Gamle Dyrskartunnelen. Haukelitunnelen består egentlig av 2 deler, Dyrskartunnelen (vestre del) og Pepparsteintunnelen (østre del). De to tunnelene er bygd sammen ved Dyrskar igjennom en betongkulvert med ventilasjon og rømningsvei.

Adkomst
Den kanskje enkleste, ikke korteste, men fineste adkomsten er å parkere ved høyeste punkt på veien igjennom Dyrskar. Der finner man en bauta som markerer høyden, for så å følge den gamle veien tilbake til tunnelen. Langsmed denne veien får man fin utsikt over Dyrskar og Ulevåvatn.

Referanser

Eksterne lenker
 
 Statens vegvesen sin side om prosjektet med ny E134 forbi Røldal har en side med historikk for E134 over Haukeli.
 Statens vegvesen har også et dokument som beskriver vern av gamle veianlegg over hele landet. I dette dokumentet er det et eget kapittel  (side 38-39) som omhandler E134 over Haukelifjell.

Tunneler på E134
Veitunneler i Vestland
Veier i Ullensvang
Tunneler åpnet i 1900
Songs from the West Coast

Songs from the West Coast er det 27. studioalbumet av den britiske sangeren Elton John, utgitt over hele verden den 1. oktober 2001.

John samarbeidet igjen med tekstforfatter Bernie Taupin, og trommeslageren Nigel Olsson var tilbake i bandet på heltid. Stevie Wonder, som tidligere jobbet med Elton John på sangen «I Guess That's Why They Call It the Blues», spilte harmonika og clavinet på «Dark Diamond».

Sporliste 
Alle sanger er skrevet av Elton John og Bernie Taupin.

«The Emperor's New Clothes» – 4:28
«Dark Diamond» – 4:26
«Look Ma, No Hands» – 4:22
«American Triangle» – 4:49
«Original Sin» – 4:49
«Birds» – 3:51
«I Want Love» – 4:35
«The Wasteland» – 4:21
«Ballad of the Boy in the Red Shoes» – 4:52
«Love Her Like Me» – 3:58
«Mansfield» – 4:56
«This Train Don't Stop There Anymore» – 4:39

Eksterne lenker 
 Songs from the West Coast på Allmusic

Elton John-album
Musikkalbum fra 2001
Sørlandshallen

Sørlandshallen er en idrettshall i Kristiansand.  

Hallen ligger i Sørlandsparken ved E18, øst for sentrum i nærheten av Kristiansand Dyrepark, Sørlandets Travpark og Sørlandssenteret. Agder Fotballkrets benytter hallen til innendørs fotball, blant andre av . Tidvis benyttes hallen til innendørs gocart. Sørlandshallen har 7500 m² utstillingsflate. Her arrangeres også varemesseer, konserter, banketter og lignende.

Eksterne lenker 
 Sørlandshallen  Kristiansand kommune
 Sørlandshallen Norges Fotballforbund
 Sørlandshallen, kongresser og messer  visitnorway.no

Idrettsanlegg i Kristiansand
Idrettsklubben Start
Idrettshaller i Norge
Kultur i Kristiansand
Konsertlokaler i Norge
Den Norske Swingklubb

Den Norske Swingklubb var en selskapsklubb for jazzmusikk som ble dannet høsten 1945. Klubben ble som en rekke andre jazzestablissementer stiftet rett etter andre verdenskrig, og da først med navnet Swing – men ble raskt døpt om til Den Norske Swingklubb. Klubben ble en stabil arbeidsplass for jazzmusikere gjennom siste halvdel av 1940-årene. Klubben ble ledet av impresarioen Lasse Gerlyng, og swingklubbens husorkester ble ledet av den da 19-årige pianisten, Egil Monn-Iversen. Husorkesteret var i 1947 en sekstett, men økte til i 15 musikere i 1949. Store musikkarrangementer ble holdt ved klubben; eksempelvis ble det høsten 1949 arrangert et større jazztreff med musikk fra tre scener samtidig.

Klubben ble et startsted for mange musikere. Nye storband fikk prøve seg, da under ledelse av musikere som Alf Søgaard, Hans Backe, Pete Brown og Leiv Flisnes. Den Norske Swingklubb ble også et av de stedene der Sølvi Wang startet sin musikalske karriere.

Kilder

Kultur i Oslo
Jazzklubber i Norge
Etableringer i 1945
1945 i Norge
Magnus Haglund

Magnus Haglund (født 15. april 1973) er en svensk fotballtrener og tidligere keeper som er hovedtrener for Halmstads BK. 

Han var trener for Lillestrøm SK i perioden 2012–2014.

Som spiller nådde han ikke lengre enn som tredjekeeper i Halmstads BK. Som trener har han vært ansvarlig for Stafsinge IF, Laholms FK og IF Elfsborg, der han ledet klubben til dets første gull i Allsvenskan på 45 år. Den 23. november 2011 ble han offisielt lansert som LSKs nye trener, da han signerte en to-årskontrakt som løper fra januar 2012.

Trenerkarriere 
 IF Elfsborg (2015–2017)
 Lillestrøm SK (2012–2014)
 IF Elfsborg (2004–2011)
 Laholms FK (2000–2004)
 Stafsinge IF (1998–1999)

Referanser

Eksterne lenker 
 

Svenske fotballtrenere
Fotballtrenere for Lillestrøm SK
Fødsler i 1973
Utenlandske fotballtrenere i Norge
Sandefjord Skøiteklub

Sandefjord Skøiteklub ble stiftet i 1919 og er et særidrettslag for hurtigløp på skøyter og rulleskøyter/inline i Sandefjord og omegn. Skøyteklubben er medlem av NIF gjennom Vestfold idrettskrets, og Norges skøyteforbund gjennom Vestfold skøytekrets. Som skøyteklubb hjemmehørende i Sandefjord kommune er de også medlem av idrettens kontaktutvalg i kommunen. 

Skøyteklubben har sin tilhørighet ved Bugården idrettspark.

Rekrutteringen skjer i hovedsak fra nærområdet.

Kjente løpere 
 Aslaug Pedersen
 Bjørn Tveter
 Roger Strøm
 Tore Solli
Sofie Karoline Haugen

Eksterne lenker 
 

Skøyteklubber i Vestfold
Idrettslag i Sandefjord
Idrettslag etablert i 1919
Artikler i skøytesportprosjektet
Elliniki Podosferiki Omospondia

Elliniki Podosferiki Omospondia (EPO) (gresk: Ελληνική Ποδοσφαιρική Ομοσπονδία) er særidrettsforbundet for fotball i Hellas. EPO er gresk fotballs øverste organ og er ansvarlig for å avholde nasjonale serie- og cupmesterskap samt landskamper for herrer og kvinner i Hellas. Forbundet ble grunnlagt i 1926 og ble medlem av FIFA i 1927 og UEFA i 1954.

EPO arrangerer blant annet Superligaen, Den greske fotballcupen og Supercupen.

Se også 
 Hellas' herrelandslag i fotball
 Hellas' kvinnelandslag i fotball

Eksterne lenker 
 

Fotball i Hellas
Fotballforbund
Etableringer i 1926
1920-årene i Hellas
Rorri Racerbil

Rorri Racerbil (orig: Roary the Racing Car) er en britisk animert barneserie som gikk på Channel 5 fra 2007 til 2010. Serien handler om en ung racerbil på eventyr. Rorri er en rask, rød, tøff og energisk racerbil. Handlingen utspinner seg rundt Hårnålsvingen (Silver Hatch) og bygger på Rorris vennskap med racerbilsvennene og mekanikeren Store Kris, som elsker karaoke. 

Skaperen av Rorri er David Jenkins. David jobbet på Brands Hatch Race Circuit, en racingbane nær West Kingsdown, da han kom på idén til serien. Peter Curtis, kreativ regissør hos HIT Entertainment, tegnet og utviklet serien. Peter Curtis har tidligere funnet opp serier som Lokomotivet Thomas og vennene hans, Barney & Friends, Byggmester Bob, Angelina Ballerina, Pingu, Postmann Pat, Brannmann Sam, Firemannsbåt og Fiffi og blomsterbarna.

Serien er en blanding mellom stop-ram-animasjon. Hver episode har en avslutning med sanger og humor. Hver episode har varighet på omtrent ti minutter.

Serien har også gått på NRK.

Norske stemmer 
De norske stemmene gjøres blant annet av
Bjørn Eivind Aasland
Lena Meieran
Christian Greger Strøm
Mona Grenne
Hans Rønningen
Magnus Nielsen
Kristine Rui Slettebakken
Simen Sand
Stig Krogstad
Bjørn Alexander Olsen

Den norske versjoneringen er ved
Nordubb Studios AS
Produsent og instruktør: 
Harald Lindebrekke

Prosjektleder for NRK
Nils Stokke

DVD 
Rorris første dag
 Rorris første dag
 Med flagget til topps
 Blixten går for langt
 Den gamle, gode tiden
 Instruksjonsboken

Rorri drar ivei
 Rorri bare flyger i vei
 Cici får skylden
 Store Chris i hardtrening
 En dag ved havet

Mekanikern Rorri
 Rorri, mekanikern
 Plåtis i toppform
 Mamma Mia

Eksterne lenker 
 Roary the Racingcar

Britiske animerte barneserier
Stop motion-TV-serier
Britiske TV-serier fra 2000-årene
Henrik Frimann

Henrik Frimann (født 1678, død 1738) var en norsk embedsmann. Fra 1729 til 1738 var han amtmann i Finnmark.

Referanser 

Norske amtmenn
Fylkesmenn i Finnmark
Erik Lorch

Erich Madsen Lorch (født 1647, død 1717) var en norsk embedsmann.

Etter en reise i Ostindia var han marineoffiser, til slutt med kommandørkapteins grad. Fra 1701 til 1717 var Lorch amtmann i Finnmark.

Referanser 

Norske amtmenn
Fylkesmenn i Finnmark
Magasinet Plot

Magasinet Plot er et norsk dokumentarmagasin som utkommer seks ganger i året. Første utgave kom ut i april 2011. Magasinet hadde ved utgangen av 2012 et opplag på , og ble ledet av redaktørene Jo Moen Bredeveien og Knut Gjerseth Olsen. Plots redaktør beskriver sin tilnærming til journalistikk som langsom journalistikk, eller som journalistiske noveller.

Magasinet ble kjent etter reportasjer om det norske hackermiljøet i Plot #3 og det første intervjuet med tidligere Frp-politiker Trond Birkedal, etter at han ble tatt for snikfilming av unge menn i dusjen i Plot #4.

Format
En typisk utgave består av tre-fire hovedsaker på 15 til 40 sider, og kortere artikler om aktuelle tema, koblet opp mot en gitt dato i de to månedene hvert magasin er i salg. Magasinet Plot er på 128 sider og gis ut i et format på 17x24 centimeter.

Referanser

Eksterne lenker
 Magasinet Plot

Norske tidsskrifter
Kultur i Stavanger
Publikasjoner etablert i 2011
Fatick (region)

Fatick er en av Senegals 14 regioner. Hovedstad i regionen er byen Fatick. Regionen har et areal på  km² og grenser til Gambia i sør, Kaolack i sørøst, Kaffrine i øst, Diourbel i nord og Thiès i nordvest. I vest grenser den til Atlanterhavet. Ved folketellingen i 2013 hadde regionen  innbyggere.

Fatick er inndelt i tre tre departementer: Fatick, Foundiougne og Gossas.

Referanser

Eksterne lenker 
 Regionalt kultursenter for regionen Fatick

Senegals regioner
Max Skladanowsky

Max Skladanowsky (født 30. april 1863 i ortsteilen Niederschönhausen i bydelen Pankow, Berlin; død  30. november 1939 i Berlin) var en pioner i kinematografens utvikling.

Liv og karrière 
Max Richard Skladanowsky ble i 1863 født som det fjerde barn til Carl Theodor Skladanowsky (1830–1897) og Luise Auguste Ernestine Skladanowsky. Etter skolen begynte han i 1877 sin utdannelse som fotograf og glassmaler, som igjen ledet til interesse for Laterna magica.

Max Skladanowsky begynte i 1879 å turnere i Europa med Laterna magica, sammen med sin far og sin eldre bror. Tidlig på 1890-tallet bygget han sammen med sin bror Emil, et filmkamera og i 1895 oppfant de fremviseren Bioskop. Bioskop var inspirert av Laterna magica-teknologien og benyttet 54 mm film. Dette gjorde det mulig å vise 16 bilder per sekund, noe som er tilstrekkelig til å skape illusjonen av bevegelse.

Med Bioskop viste han 1. november 1895 korte filmsekvenser for et betalende publikum. Dette var to måneder før brødrene Lumière og Skladanowsky gikk dermed inn i filmhistorien. Brødrenes patent på Bioskop fikk imidlertid mindre betydning for den videre utvikling av kinematografenes utvikling.

Max Skladanowsky sto 16. april 1896 for den første filmfremvisning i Norge. Med sitt Bioskop viste han levende bilder i Christianias Cirkus Variete.

Minneverk 
Den tyske regissøren Wim Wenders laget sammen med studenter på Hochschule für Film und Fernsehen in München (HFFM) i 1995 en filmhommage kalt Die Gebrüder Skladanowsky (brødrene Skladanowsky). 

I september 2010 ble Skladanowsky æret med en stjerne på Boulevard der Stars i Berlin.

Se også  
 Norsk filmhistorie

Referanser

Eksterne lenker 
 
 
 
 Bundesarchiv: Max Skladanowsky - Glasmaler, Tüftler, Filmpionier
 „Was Wagner für die Musik war, bin ich für den Film!“ Ved hundreogfemtiårsminnet for filmpioneren Max Skladanowsky Deutschlandfunk 30.04.2013

Filmpionerer
Personer fra Berlin
Oskar Puschmann

Oskar Puschmann (født 1965) er en norsk landskapsgeograf og fotograf. Han har siden 1994 arbeidet ved Norsk institutt for skog og landskap og gjort en rekke refotograferinger basert på eldre landskapsfotografier av Axel Lindahl og Anders Beer Wilse.

Puschmann ga i 2006 ut boken Tilbakeblikk – Norske landskap i endring på Tun forlag sammen med Wenche Dramstad og Ragnhild Hoel. Det er også opprettet et eget nettsted for endringsbildene i samarbeid med Norsk Folkemuseum.

Referanser

Eksterne lenker 
 Tilbakeblikk-bildene til Puschmann
 

Norske fotografer
Fødsler i 1965
Populærvitenskap

Populærvitenskap betegner bestrebelser på å formidle vitenskapelig kunnskap til lekfolk. Populærvitenskap kan være utformet av forskerne selv eller andre, for eksempel journalister, og kan ta mange former, blant annet sakprosabøker, fjernsynsprogrammer, tidsskrift- og avisartikler og nettsteder.

Se også
 Illustrert Vitenskap
 Populærvitenskap; fra Bibliotekarstudentens nettleksikon om litteratur og medier (pdf-fil)
 Mary Somerville, populærvitenskapelig pioner

Sjangre
Vitenskap
Épernay

Épernay er en kommune i departementet Marne i regionen Grand Est nordøst i Frankrike. Épernay er underprefektur i departementet.

I Épernay ligger hovedkontorene til noen av de største champagnemerkene, som Moët & Chandon, Pol Roger og Eugène Mercier. De større merkene ligger samlet på den store gaten Avenue de Champagne.

Severdig i Épernay er «des caves de champagne», de tunneler der champagneflaskene lagres. Under Avenue de Champagne ligger ca 300 millioner flasker av forskjellige merker.

Historie 
Épernay (Sparnacum) tilhørte erkebiskopene av Reims fra 400- til 900-tallet, da byen kom under grevene av Champagne. Den ble stygt herjet under Hundreårskrigen, og ble brent av Frans I i 1544. Den motstod Henrik av Navarra i 1592, og marskalk Biron falt under det angrep som fant sted før byen til slutt ble erobret. I 1642 ble den, sammen med Château-Thierry, gjort til hertugdømme og gitt til duc de Bouillon.

Befolkningsutvikling 
Antall innbyggere i kommunen Épernay

Se også 
 Champagnedistriktet, et sammensatt verdensarvområde

Referanser

Eksterne lenker 
 
 Kommunedata INSEE

Kommuner i Marne
Vernon (Eure)

Vernon er en kommune i departementet Eure i regionen Normandie nord i Frankrike.

Befolkningsutvikling 
Antall innbyggere i kommunen Vernon (Eure)

Referanser

Eksterne lenker 
 
 Kommunedata INSEE

Kommuner i Eure
Rundfunkchor Berlin

Rundfunkchor Berlin (Berlin radiokor) er et profesjonelt, blandet kor i Berlin, stiftet i 1925. Simon Halsey er fra 2001 korets dirigent. Rundfunkchor Berlin har et internasjonalt renommé og vant i 2011 sin tredje Grammypris.

Eksterne lenker 
 

Musikk i Berlin
Etableringer i 1925
Musikk i 1925
1925 i Tyskland
Konzerthausorchester Berlin

Konzerthausorchester Berlin (inntil juli 2006 kalt Berliner Sinfonie-Orchester/BSO) er blant de største orkestrene i Berlin. Det ble grunnlagt i 1925 med utgangspunkt i det tidligere Blüthner-Orchester. Orkesteret har tilhold i Konzerthaus Berlin på Gendarmenmarkt.

Sjefdirigenter 

 1952–1959 Hermann Hildebrandt
 1959–1960 Václav Smetáček (første gjestedirigent)
 1960–1977 Kurt Sanderling
 1977–1984 Günther Herbig
 1984–1992 Claus Peter Flor
 1992–1998 Michael Schønwandt
 2001–2006 Eliahu Inbal
 2006–2011 Lothar Zagrosek
 fra 2012 Iván Fischer

Eksterne lenker 
 Orkesterets hjemmeside

Musikk i Berlin
Etableringer i 1925
Helium-4

Helium-4 er en ikke-radioaktiv isotop av grunnstoffet helium. Den er den klart mest forekommende av de to naturlige isotopene av helium, og utgjør omtrent 99,99986 % av all helium på jorden. Kjernen er identisk med en alfapartikkel, og består av to protoner og to nøytroner.

Kilder 

Helium-04
Polski Związek Piłki Nożnej

Polski Związek Piłki Nożnej (PZPN) er særidrettsforbundet for fotball i Polen. PZPN er polsk fotballs øverste organ og er ansvarlig for å avholde nasjonale serie- og cupmesterskap samt landskamper for herrer og kvinner i Polen. Forbundet ble grunnlagt den 20. desember 1919 og ble medlem av FIFA i 1923 og UEFA i 1955.

PZPN arrangerer blant annet Ekstraklasa, Puchar Polski, Superpuchar Polski og tidligere Puchar Ekstraklasy.

Se også 
 Polens herrelandslag i fotball
 Polens kvinnelandslag i fotball

Eksterne lenker 
 

Fotball i Polen
Fotballforbund
Organisasjoner etablert i 1919
Federatsjia Futbolu Ukraini

Federatsjia Futbolu Ukraini (FFU) (Ukrainsk: Федерація Футболу України) er særidrettsforbundet for fotball i Ukraina. FFU er ukrainsk fotballs øverste organ og er ansvarlig for å avholde nasjonale serie- og cupmesterskap samt landskamper for herrer og kvinner i Ukraina. Forbundet ble grunnlagt den 13. desember 1991 kun få dager etter Sovjetunionens fall og ble medlem av både FIFA og UEFA i 1992.

FFU arrangerer blant annet Premyer-Liha (landets øverste divisjon) og Kubok Ukrajiny (den ukrainske cupen).

Se også 
 Ukrainas herrelandslag i fotball
 Ukrainas kvinnelandslag i fotball

Eksterne lenker 
 

Fotball i Ukraina
Fotballforbund
Organisasjoner etablert i 1991
Fotball i 1991